# Når det er svært at være i gruppen

## Et jungiansk perspektiv på gruppen og de vanskeligheder, vi kan opleve, når vi er i en gruppe.

Igennem hele livet befinder vi os i forskellige gruppesammenhænge. Vi fødes ind i en gruppe. I langt de fleste tilfælde er vores første gruppe familien.

Senere i livet indgår vi i andre grupper – det være sig venskabsgrupper i daginstitutioner og skole, og i mange uddannelsessammenhænge indgår gruppearbejde mere eller mindre konsekvent som en del af undervisningen.

Det ser ud til, at vores oplevelser og erfaringer i vores primære gruppe, familien, kommer til at præge vores måder at forholde os på i de grupper, vi indgår i senere i livet.

Til trods for at gruppearbejde er så udbredt, får gruppeprocesser kun lille eller ingen opmærksomhed, ikke engang på uddannelsesinstututioner, hvor gruppearbejde har en central plads.

I foredraget vil jeg komme med teoretiske overvejelser omkring årsagerne til vanskeligheder ved at være i en gruppe. Jeg vil introducere et begreb, familiekomplekset, og vil se på syndebukfænomener og anti-gruppe adfærd. Jeg vil belyse fænomenerne gennem en konkret case.

Til sidst vil jeg komme med nogle bud på, hvad man kan gøre for at ”lindre smerten”, når det er svært at være i gruppen.

Lilla Monrad